433 Eros
433 Eros je prvi otkriveni asteroid koji spada u grupu tzv. asteroida u blizini Zemlje (engl. Near-Earth asteroids ili NEA). Ime je dobio po grčkom bogu ljubavi Erosu (grč. Eρως). To je asteriod približnih dimenzija 13 x 13 x 33 km, drugi po veličini NEA asteroid, odmah poslije asteroida 1036 Ganymed. Asteroid 433 Eros su otkrili astronomi Gustav Witt u Berlinu i Auguste Charlois u Nici iste noći 13. augusta 1898. godine.